CELEX: 62009CN0541
Language: fi
Date: 2009-12-17 00:00:00
Title: Asia C-541/09: Ennakkoratkaisupyyntö, jonka Giudice di pace di Varese (Italia) on esittänyt 17.12.2009 — Siddiquee Mohammed Mohiuddin v. Azienda Sanitaria Locale Provincia di Varese

13.3.2010   
            
            
               FI
            
            
               Euroopan unionin virallinen lehti
            
            
               C 63/30
            
         Ennakkoratkaisupyyntö, jonka Giudice di pace di Varese (Italia) on esittänyt 17.12.2009 — Siddiquee Mohammed Mohiuddin v. Azienda Sanitaria Locale Provincia di Varese
   (Asia C-541/09)
   2010/C 63/49
   Oikeudenkäyntikieli: italia
   
      Ennakkoratkaisua pyytänyt tuomioistuin
   
   Giudice di pace di Varese
   
      Pääasian asianosaiset
   
   
      Kantaja: Siddiquee Mohammed Mohiuddin
   
      Vastaaja: Azienda Sanitaria Locale Provincia di Varese
   
      Ennakkoratkaisukysymykset
   
   
               1)
            
            
               Luodaanko yhteisön asetuksen N:o 882/04 (1) 4 ja 6 artiklan yhdistetyillä säännöksillä yksityisille oikeussubjekteille subjektiivinen oikeus siihen, että elintarvikkeiden ja juomien valvontaa voi heidän osaltaan suorittaa yksinomaan henkilöstö, joka täyttää kyseisessä asetuksessa vahvistetut vaatimukset, ja voidaanko kyseiseen oikeuteen turvautua tuomioistuimessa ja voidaanko siihen vedota jäsenvaltioiden esittämiä seuraamusvaatimuksia vastaan?
            
         
               2)
            
            
               Jos kysymykseen vastataan kieltävästi, onko direktiivillä 2000/13/EY (2) elintarvikkeiden ja juomien merkintöjä koskevan yhteisön säännöstön yhteydessä terveydenhuoltoon liittyvää merkitystä?
            
         
               3)
            
            
               Onko direktiivi 76/768 (3), sellaisena kuin se on muutettuna, tai muut merkitykselliset yhteisön oikeuden säännökset esteenä sille, että jäsenvaltio tekee eron alan eri toimijoiden vastuun välillä sulkemalla vastuun ulkopuolelle kauppiaan hänen harjoittamansa toiminnan perusteella.
            
         
               4)
            
            
               Jos kysymykseen vastataan kieltävästi, onko direktiivin, sellaisena kuin se on muutettuna, 6 artikla ymmärrettävä siten, että sillä luodaan kosmetiikantuottajan ja sellaisen yksittäisen kauppiaan yhteisvastuu, joka ei osallistu kosmeettisen valmisteen tuotanto-, pakkaus- ja merkintävaiheisiin.
            
         
      (1)  EUVL L 165, s. 1.
   
      (2)  EYVL L 109, s. 29.
   
      (3)  EYVL L 262, s. 169.